U-I-258/00
Natisni
Opravilna št.:
U-I-258/00
Datum odločitve:
15. 5. 2003
ECLI:
ECLI:SI:USRS:2003:U.I.258.00
Akt:
Zakon o reviziji postopkov javnega naročanja (Uradni list RS, št. 78/99 in 110/02) (ZRPJN), 1. odst. 22. čl.
Izrek:
Postopek za preizkus pobude za začetek postopka za oceno ustavnosti prvega odstavka 22. člena Zakona o reviziji postopkov javnega naročanja (Uradni list RS, št. 78/99 in 110/02) se ustavi.
Evidenčni stavek:
Ustavno sodišče ustavi postopek, če pobudnik glede na spremembo izpodbijanega splošnega akta med postopkom na poziv Ustavnega sodišča ne pojasni, ali pri vloženi pobudi vztraja.
Geslo:
1.4.51.5.2 - Ustavno sodstvo - Postopek - Procesne predpostavke (v vseh postopkih razen v postopku ustavne pritožbe) - Pravovarstvena potreba v primeru, ko je predpis prenehal veljati - Med postopkom.

1.5.51.1.4.3 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Ustavitev postopka - Ustavitev postopka zaradi spremembe zakonske ureditve.
Pravna podlaga:
Člen 28.3, Zakon o Ustavnem sodišču [ZUstS]
Opomba:
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
zakon
Vlagatelj:
Gospodarsko interesno združenje, G7, združenje za cestogradnjo, Ljubljana
Datum vloge:
10. 10. 2000
Vrsta odločitve:
sklep
Vrsta rešitve:
ustavitev
Dokument:
US22396
Dokument v PDF obliki:
U-I-258-00.pdf
115 KB
Prenesite datoteko
U-I-258/00-9
15. 5. 2003
SKLEP
Ustavno sodišče je v postopku za preizkus pobude gospodarskega interesnega združenja, G7, združenje za cestogradnjo, Ljubljana, ki ga zastopa upravnik Matjaž Sepin, na seji dne 15. maja 2003
sklenilo:
Postopek za preizkus pobude za začetek postopka za oceno ustavnosti prvega odstavka 22. člena Zakona o reviziji postopkov javnega naročanja (Uradni list RS, št. 78/99 in 110/02) se ustavi.
Obrazložitev
1. Pobudnik je dne 9. 10. 2000 vložil pobudo za začetek postopka za oceno ustavnosti prvega odstavka 22. člena Zakona o reviziji postopkov javnega naročanja (v nadaljevanju ZRPJN), ki ureja višino takse ob vložitvi revizije postopka javnega naročanja. Po izpodbijani določbi mora vlagatelj revizije plačati takso v višini 1% od vrednosti javnega naročila, od katere je po zakonu potreben javni razpis. Če vrednost javnega naročila ne presega vrednosti, od katere dalje je po zakonu potreben javni razpis, znaša taksa 0,5 % od vrednosti javnega naročila, od katere je po zakonu potreben javni razpis. Pobudnik navaja, da taksna osnova ni odvisna od vrednosti javnega naročila, visoka taksa ga kot finančno šibkejši subjekt postavlja v neenakopraven položaj in zato onemogoča uveljavljanje pravic v postopku revizije.
Izpodbijana določba naj bi bila zato v neskladju s 14. in s 74. členom Ustave.
2. Z Zakonom o spremembah in dopolnitvah ZRPJN (Uradni list RS, št. 110/02) je izpodbijana določba spremenjena. Po prvem odstavku 22. člena ZRPJN je znaša taksa za vložitev revizije 100.000 SIT, če se nanaša na blago in storitve, oziroma 200.000 SIT, če je revizija vložena v postopku za oddajo gradenj.
3. Ustavno sodišče je pobudnika z dopisom z dne 14. 4. 2003 pozvalo, naj Ustavnemu sodišču sporoči, ali pri vloženi pobudi vztraja in ga opozorilo na posledice, če v danem roku na poziv ne bo odgovoril.
4. Pobudnik Ustavnemu sodišču ni poslal zahtevanih pojasnil, zato je Ustavno sodišče postopek ustavilo.
5. Ustavno sodišče je sprejelo ta sklep na podlagi tretjega odstavka 28. člena Zakona o Ustavnem sodišču (Uradni list RS, št. 15/94 - v nadaljevanju ZUstS) v sestavi: predsednica dr. Dragica Wedam Lukić ter sodnice in sodniki dr. Janez Čebulj, dr. Zvonko Fišer, Lojze Janko, mag. Marija Krisper Kramberger, Milojka Modrijan, dr. Ciril Ribičič, dr. Mirjam Škrk in Jože Tratnik. Sklep je sprejelo soglasno.
Predsednica
dr. Dragica Wedam Lukić